ananddey/assamese-wiki-corpus huggingface dataset:
ৰাকেশ কুমাৰ

ৰাকেশ কুমাৰ (, জন্ম ১৩ জানুৱাৰী ১৯৮৫) এগৰাকী ভাৰতীয় পেৰা-ধনুৰ্বিদ। তেওঁ পুৰুষৰ কম্পাউণ্ড অপেন প্ৰতিযোগিতাত প্ৰতিদ্বন্দ্বিতা কৰে। ২০২৪ চনত পেৰিছত অনুষ্ঠিত গ্ৰীষ্মকালীন পেৰালিম্পিকত তেওঁ ভাৰতক প্ৰতিনিধিত্ব কৰিবলৈ যোগ্যতা অৰ্জন কৰে। ২০২৪ চনৰ পেৰিছ পেৰালিম্পিকত তেওঁ শীতল দেৱীৰ সৈতে আৰ্চাৰীৰ মিশ্ৰিত দল কমপাউণ্ড প্ৰতিযোগিতাত ব্ৰঞ্জৰ পদক অৰ্জন কৰে।

খেলুৱৈ জীৱন

তেওঁ জাপানৰ টকিঅ'ত অনুষ্ঠিত ২০২০ চনৰ গ্ৰীষ্মকালীন পেৰালিম্পিকত ভাৰতক প্ৰতিনিধিত্ব কৰিছিল। ২০২১ চনৰ ফেব্ৰুৱাৰী মাহত ডুবাইত অনুষ্ঠিত হোৱা ৭ম ফাজ্জা পেৰা আৰ্চাৰী বিশ্ব ৰেংকিং প্ৰতিযোগিতাৰ পুৰুষৰ কম্পাউণ্ড অপেন শাখাত তেওঁ সোণৰ পদক লাভ কৰে। তেওঁ ভাৰতৰ সৰ্বোচ্চ ৰেংকিঙৰ কম্পাউণ্ড আৰ্চাৰ আৰু তেওঁৰ বিশ্ব ৰেংকিং ১১ নং স্থানত আছে।

ৰাকেশ কুমাৰ ২০১৮ চনত ইউৰোপীয় চাৰ্কিট ২য় লেগত দলীয় প্ৰতিযোগিতাত সোণৰ পদক লাভ কৰা দলৰ অংশ আছিল। লগতে তেওঁ ২০১৯ চনত ৫ম ফাজ্জা পাৰা আৰ্চাৰী বিশ্ব ৰেংকিং প্ৰতিযোগিতাত মিশ্ৰিত দলীয় ইভেণ্টত ব্ৰঞ্জৰ পদক লাভ কৰা দলটোৰ অংশ আছিল।

২০২৪ চনত পেৰিছত অনুষ্ঠিত গ্ৰীষ্মকালীন পেৰালিম্পিকত তেওঁ ভাৰতক প্ৰতিনিধিত্ব কৰিছিল। এই প্ৰতিযোগিতাত তেওঁ শীতল দেৱীৰ সৈতে অপেন মিশ্ৰিত দল কম্পাউণ্ড প্ৰতিযোগিতাত ব্ৰঞ্জৰ পদক লাভ কৰে।

তথ্য উৎস

শ্ৰেণী:জীৱিত ব্যক্তি
শ্ৰেণী:জম্মু আৰু কাশ্মীৰৰ ব্যক্তি
শ্ৰেণী:ভাৰতৰ পেৰা-ধনুৰ্বিদ
শ্ৰেণী:পেৰালিম্পিকত পদক বিজয়ী ভাৰতীয়
শ্ৰেণী:অৰ্জুন বঁটা বিজয়ী
ফ'বছ (উপগ্ৰহ)

ফ'বছ (ইংৰাজী: Phobos) মঙ্গল গ্ৰহৰ দুয়োটা প্ৰাকৃতিক উপগ্ৰহৰ ভিতৰত আটাইতকৈ ডাঙৰ আৰু আটাইতকৈ ভিতৰৰ উপগ্ৰহ। মঙ্গলৰ আনটো উপগ্ৰহৰ নাম ডিমছ। ১১ কিলোমিটাৰ (৭ মিটাৰ) গড় ব্যাসাৰ্ধৰ এই উপগ্ৰহটোৱে মঙ্গলৰ চাৰিওফালে এপাক ঘূৰিবলৈ ৭ ঘণ্টা ৩৯.২ মিনিট সময় লয়।

আৱিষ্কাৰ

১৮৭৭ চনৰ ১৮ আগষ্ট তাৰিখে প্ৰায় ০৯:১৪ (জি.এম.টি.) বজাত আমেৰিকা যুক্তৰাষ্ট্ৰৰ ৱাশ্বিংটনত অৱস্থিত আমেৰিকা যুক্তৰাষ্ট্ৰ নৌসেনা মানমন্দিৰত আমেৰিকান জ্যোতিৰ্বিজ্ঞানী এছাফ হলে ফ'বছ আৱিষ্কাৰ কৰিছিল। উল্লেখযোগ্য যে ফ’বছ আৱিষ্কাৰ কৰাৰ কিছুদিন আগতেই অৰ্থাৎ ১২ আগষ্ট তাৰিখে প্ৰায় ০৭:৪৮ (ইউ.টি.চি.) বজাত হলে মঙ্গলৰ আনটো উপগ্ৰহ ডিমছ আৱিষ্কাৰ কৰিছিল।

তথ্য সংগ্ৰহ

শ্ৰেণী:প্ৰাকৃতিক উপগ্ৰহ
শ্ৰেণী:সৌৰজগত
নীলুফাৰ ছামান

নীলুফাৰ ছামান হৈছে বাংলাদেশৰ চট্টগ্ৰাম অঞ্চলত বাস কৰা এগৰাকী বাংলাদেশী ভাস্কৰ্য শিল্পী, তেওঁ মূলতঃ সামাজিক অন্যায় আৰু নাৰীৰ বিৰুদ্ধে বৈষম্যমূলক নীতি আৰু সেইধৰণৰ বিষয়বস্তুৰ সন্দৰ্ভত ছবিৰ মাধ্যমেৰে সজাগতামূলক কাম কৰিছে। তেওঁৰ চিত্ৰকলাই বাংলাদেশৰ চিত্ৰকলাক এটি মৰ্যদাসম্পন্ন অৱস্থালৈ উত্তীৰ্ণ কৰাইছে৷

সামাজিক জীৱন

বঙালী লোকশিল্পত পোৱা ধাৰণা আৰু আদৰ্শৰ পৰা অনুপ্ৰাণিত হৈ নীলুফাৰ ছামানে সাহসী ৰূপ আৰু উজ্জ্বল ৰঙেৰে তেওঁৰ চিত্ৰশিল্পসমূহ নিৰ্মাণ কৰিছে৷ তেওঁৰ এই নিৰ্মাণত চট্টগ্ৰাম অঞ্চলৰ শিল্প পৰম্পৰাৰ বহুবোৰ প্ৰভাৱ পৰিছে৷ তেওঁৰ ৰচনাত সমাজৰ একাংশ জনসাধাৰণৰ মাজত থকা সম্পদৰ বৈষম্যৰ, অৰ্থহীনতা আৰু চাৰিত্ৰিক বৈশিষ্ট্যক উজ্জ্বল কৰি তুলিবলৈ চেষ্টা কৰা হৈছে। Her work seeks to highlight the absurdities and inequalities of wealth inequalities among a small percentage of society.

তেওঁৰ সুপৰিচিত ৰচনাসমূহৰ ভিতৰত ২০০২ চনত ফুক'কা এছিয়ান আৰ্ট মিউজিয়ামত প্ৰদৰ্শিত "হু কেন বি নটড" শীৰ্ষক এখন ধাৰাবাহিক আছে, যিখনে মানুহৰ মাজত শক্তিশালী সম্পৰ্ক গঢ়ি তোলাৰ ইচ্ছাৰ লগতে শক্তিশালী সম্পৰ্কৰ ফলত হোৱা শ্বাসৰুদ্ধকৰ পৰিৱেশক প্ৰতিনিধিত্ব কৰে। তেওঁ ‘মিক্সড মিডিয়া ইনষ্টলেচন’ৰ সৈতেও পৰীক্ষা-নিৰীক্ষা কৰিছে, উদাহৰণস্বৰূপে ২০১০ চনৰ এছিয়ান বিয়েনালেত তেওঁ চৰাইৰ শব্দৰ ওপৰত গুৰুত্ব আৰোপ কৰি এটা প্ৰকল্প তৈয়াৰ কৰিছিল। তদুপৰি ২০১৬ চনত বংগ ফাউণ্ডেচনৰ ভিজুৱেল আৰ্টছ প্ৰগ্ৰেমৰ দ্বাৰা আয়োজিত পাৰফৰমেন্স আৰ্ট উইক ২০১৬ত অন্তৰ্ভুক্ত হ’বলগীয়া ২০ গৰাকী বৈচিত্ৰময় শিল্পীৰ এটা দলৰ ভিতৰত তেওঁৰ পৰিবেশন কলাও নিৰ্বাচিত হয়। ২০১৯ চনত বাংলাদেশ শিল্পকলা একাডেমীৰ নেচনেল আৰ্ট গেলেৰীত অনুষ্ঠিত ২৩ সংখ্যক ৰাষ্ট্ৰীয় কলা প্ৰদৰ্শনীত তেওঁৰ কৰ্মৰাজিৰ অন্তৰ্ভুক্ত হয়।

বাহ্যিক সংযোগ

বাংলাদেশ শিল্পকলা একাডেমী হৈছে বাংলাদেশৰ মূল ৰাজ্যিক পৃষ্ঠপোষকতাত চলি থকা ৰাষ্ট্ৰীয় সাংস্কৃতিক কেন্দ্ৰ। সাংস্কৃতিক পৰিক্ৰমা মন্ত্ৰালয়ৰ দায়িত্বত থকা মন্ত্ৰীৰ নেতৃত্বত এক কাৰ্যবাহী পৰিষদে (শিল্পকলা একাডেমী পৰিষদ) একাডেমীৰ কাম-কাজৰ সামগ্ৰিক দিশ চোৱা-চিতা কৰে। একাডেমীৰ সঞ্চালকে ইয়াৰ প্ৰশাসনৰ দায়িত্ব লয়। পৰিষদে গ্ৰহণ কৰা সিদ্ধান্তসমূহ কাৰ্যকৰী কৰাৰ ক্ষেত্ৰত একাডেমীৰ সঞ্চালকৰ বিশেষ দায়িত্ব থাকে। তেওঁৰ কামত সহায় কৰে এখন কাৰ্যনিৰ্বাহক সমিতিয়ে যিখন পৰিষদে নিৰ্বাচিত কৰে। একাডেমীৰ কৰ্তব্য আৰু দায়িত্বসমূহৰ ভিতৰত কলা আৰু জাতীয় সংস্কৃতিৰ প্ৰসাৰ আৰু ইয়াৰ উন্নয়নৰ বাবে প্ৰয়োজনীয় সা-সুবিধা সৃষ্টি কৰা আদি অন্তৰ্ভুক্ত হৈছে৷ একাডেমীৰ কাম-কাজসমূহৰ ভিতৰত কৰ্মশালা, আলোচনা চক্ৰ, আলোচনা সভা, হ্ৰস্বম্যাদী বিশেষ প্ৰশিক্ষণৰ আয়োজন, প্ৰতিভাৱান শিল্পীসকলক বৃত্তি আৰু আৰ্থিক অনুদান প্ৰদান, সূক্ষ্ম আৰু পৰিবেশন কলাৰ বিভিন্ন ক্ষেত্ৰৰ প্ৰতিযোগিতা আয়োজন কৰা আদি কাম-কাজসমূহ অন্যতম।

References
নজিব আলী চৌধুৰী

নজিব আলী চৌধুৰী ১৯ শতিকাৰ এগৰাকী বঙালী সম্প্ৰদায়ৰ মুছলিম পণ্ডিত আৰু শিক্ষক আছিল। বৰাক উপত্যকা অঞ্চলত প্ৰথমখন মাদ্ৰাছা ‘মডিনাতুল উলুম বাগবাৰী’ প্ৰতিষ্ঠাতা ৰূপে তেওঁ পৰিচিতি লাভ কৰিছিল।

প্ৰাৰম্ভিক জীৱন আৰু বংশ

কৰিমগঞ্জৰ ওচৰৰ বাগবাৰী গাঁৱৰ এটি মুছলমান পৰিয়ালত চৌধুৰীৰ জন্ম হৈছিল। অঞ্চলটো তেতিয়াৰ মোগল সাম্ৰাজ্যৰ বংগ চুবাহৰ অধীনত থকা চিলেট চৰকাৰৰ অংশ আছিল। তেওঁৰ ককাক মহম্মদ নাকি এঘাৰোশতি পৰগনাৰ ৭০ নং তালুকৰ স্থানীয় মাটিৰ মালিক আছিল।

চৌধুৰীৰ ডাঙৰ পুত্ৰ আব্দুল হাই চৌধুৰীৰ হাতে লিখা পাণ্ডুলিপি অনুসৰি, এই পৰিয়ালটো বদাখচানৰ এজন সম্ভ্ৰান্ত ব্যক্তি গোৱাহৰ খানৰ বংশধৰ। খানে নিজৰ ধন-সম্পত্তি কনিষ্ঠ ভাতৃৰ হাতত এৰি দিছিল আৰু হিন্দুস্তানত মানুহৰ ধৰ্ম সলনি কৰা কাৰ্যত নিজকে নিয়োগ কৰিছিল। ইয়ালৈ আহোঁতে তেওঁ মহম্মদ ইউছুফ আলীয়ে সোণৰ ৰং কৰা আৰু মিৰ হুছেইনৰ হাতেৰে লিখা এখন কোৰান (১০৫৬ হিজৰী / ১৬৪৭ খ্ৰীষ্টাব্দ) লৈ আহিছিল। এইখন তেওঁৰ পূৰ্বপুৰুষৰ আছিল। সম্ৰাটে তেওঁক বৰ্তমানৰ কৰিমগঞ্জ জিলাৰ ওচৰৰ কালিগঞ্জ গাঁৱৰ ওচৰত সম্পত্তি প্ৰদান কৰিছিল। চিলেটৰ পৰা প্ৰব্ৰজন কৰা সোতৰটা পৰিয়াল মক্কালৈ প্ৰব্ৰজন কৰিছিল। এওঁলোকৰ ভিতৰত চিলেট চহৰৰ চৈয়দ বখত মজুমদাৰ, সোণাতিয়াৰ মিয়াসকল, প্ৰিন্সিপাল হাবিবুৰ ৰহমানৰ পূৰ্বপুৰুষ আৰু খান বাহাদুৰ মাহমুদ আলি (অসমৰ প্ৰাক্তন মন্ত্ৰী)ৰ পূৰ্বপুৰুষ আদি আছিল। চৌধুৰীয়েও এওঁলোকৰ সৈতে প্ৰব্ৰজন কৰিছিল। বৃহত্তৰ চিলেট অঞ্চলত আৰৱী ভাষাৰ পণ্ডিত সৃষ্টি কৰাত এই মাদ্ৰাছাই এক বিশিষ্ট ভূমিকা লৈছিল, যি সুনাম আজিও বৰ্তি আছে। তেওঁৰ মৃত্যুৰ পিছত তেওঁৰ কবৰ এটা মন্দিৰ বা মাজাৰত পৰিণত হয়, যিটো বৰ্তমানৰ কৰিমগঞ্জ জিলাৰ ৰাওতগ্ৰামত অৱস্থিত।

টোকাসমূহ

তথ্যসূত্ৰ

শ্ৰেণী:অসমৰ স্বাধীনতা সংগ্ৰামী
গৌৰীশংকৰ ভট্টাচাৰ্য

গৌৰীশংকৰ ভট্টাচাৰ্য (ইংৰাজী: Gaurishankar Bhattacharya) অসমৰ এগৰাকী ৰাজনীতিবিদ, সাহিত্যিক।

জন্ম আৰু শিক্ষা

১৯১৫ চনত গৌৰীশংকৰ ভট্টাচাৰ্যই নলবাৰীত জন্ম গ্ৰহণ কৰে। ১৯৩৫ চনত গৰ্ডন হাইস্কুলৰপৰা প্ৰৱেশিকা পৰীক্ষাত উত্তীৰ্ণ হৈ কটন কলেজত নাম ভৰ্তি কৰে। ১৯৩৯ চনত অৰ্থনীতি বিষয়ত সম্মান সহ স্নাতক ডিগ্ৰী লয়। ১৯৪১ চনত অৰ্থনীতি বিষয়ত স্নাতকোত্তৰ ডিগ্ৰী লাভ কৰি পুনৰ ১৯৪৪ চনত আইনৰ স্নাতক হিচাপে শিক্ষা জীৱন শেষ কৰে। কলেজত পঢ়ি থকা সময়ত তেওঁ এজন ছাত্ৰ নেতা হিচাপেও খ্যাতি অৰ্জন কৰে।

ৰাজনৈতিক জীৱন

এজন ৰাজনীতিৰ নেতা হিচাপে চাৰি বাৰ অসম বিধানসভালৈ নিৰ্বাচিত হয়। সদৌ অসম ছাত্ৰ ফেডাৰেচনৰ সভাপতিৰূপে সামাজিক নেতৃত্বৰ পাতনি মেলি তেওঁ নিখিল ভাৰত ছাত্ৰ ফেডাৰেচন (এ আই এছ এফ)ৰ কাৰ্যকৰী কমিটীৰ সদস্য হ’ল আৰু পিচত নিখিল ভাৰত ট্ৰেড ইউনিয়ন কংগ্ৰেছ (এ আই টি ইউ চি)ৰ ৰাষ্ট্ৰীয় পৰিষদৰ নেতৃস্থানীয় সদস্য হ’ল, এই সকলো ক্ষেত্ৰতে তেওঁ বাওঁপন্থীৰূপে সেৱা আগবঢ়াই।

অসম বিধানসভাত ২৬ বছৰ ধৰি প্ৰতিনিধিত্ব কৰা কালছোৱাত আৰু সদনৰ বিৰোধী দলপতিৰূপে কাৰ্যনিৰ্বাহ কৰা সময়খিনিত ভট্টাচাৰ্যই গুৰুত্বহীন, দুখীয়া আৰু অৰ্থনৈতিকভাৱে উপেক্ষিত লোকসকলৰ প্ৰতি সেৱা আগবঢ়াইছিল।

অসমত প্ৰথম আঞ্চলিক ৰাজনৈতিক দল গঠন কৰিছিল। ১৯৬৯ চনত তেওঁ প্ৰতিষ্ঠা কৰিছিল পিপলছ ডেম’ক্ৰেটিক পাৰ্টি অব্ আছাম, যিটো আছিল বাওঁপন্থী মতাদৰ্শৰ ৰাজ্যৰ প্ৰথমটো আঞ্চলিক দল। ১৯৬২ চনৰ চীনা আগ্ৰাসনে সৃষ্টি কৰা প্ৰতিক্ৰিয়াৰ পৰিপ্ৰেক্ষিততে সৃষ্টি হৈছিল পি ডি পি এ দলটো।

সাহিত্য জীৱন

তেখেত যদিও ৰাজনীতিৰ লগত জড়িত আছিল, তথাপিও সাহিত্যৰ প্ৰতি ৰাপ বেচি আছিল। আৱাহন আলোচনীত তেখেতে ভালেমান গল্প প্ৰকাশ কৰিছিল। তেখেতৰ নিজা প্ৰকাশিত গ্ৰন্থ সংকলনখন হৈছে 'প্ৰেমতকৈও তীব্ৰ'। এজন গল্পকাৰ হিচাপে তেখেতে ১৯৯৭ চনত ‘অম্বিকাগিৰী ৰায়চৌধুৰী বঁটা' লাভ কৰিছিল। তেখেতৰ আন এখন গ্ৰন্থ হৈছে— 'ভূমি পুত্ৰৰ সমবেদনা'। 'সবিনয় নিবেদন' হ’ল আত্মজীৱনীমূলক গ্ৰন্থ। তেখেত এজন অনুবাদকো আছিল। স্বাধীনতাৰ ৰজা বিচাৰ নামৰ গ্ৰন্থখন অনুবাদ কৰাৰ বাবে তেখেতে সাহিত্য অকাডেমি অনুবাদ বঁটা লাভ কৰে ১৯৯৮ চনত।

বঁটা

অম্বিকাগিৰী ৰায়চৌধুৰী বঁটা (১৯৯৭ চন)
সাহিত্য অকাডেমি অনুবাদ বঁটা (১৯৯৮ চন)

মৃত্যু

২০০৩ চনৰ ২৩ জুন তাৰিখে তেখেতৰ মৃত্যু হয়।

তথ্য সংগ্ৰহ

১.

২. অসমৰ ৫৫৫ ব্যক্তিত্বৰ সংক্ষিপ্ত জীৱনী- লক্ষিমী শইকীয়া বৰা
শ্ৰেণী:অসমৰ ৰাজনীতিক
কৃষ্ণকায় বিকিৰণ

]]) of black-body radiation scales inversely with the temperature of the black body; the locus of such colors, shown here in CIE 1931 x,y space, is known as the Planckian locus.
পদাৰ্থত বিজ্ঞানত কৃষ্ণকায় বিকিৰণ মানে হৈছে পদাৰ্থৰ অভ্যন্তৰীণ তথা পাৰ্শ্বৱৰ্তী পৰিবেশত সংঘটিত এক বিদ্যুৎ-চুম্বকীয় বিকিৰণ,য'ত চৌপাশৰ লগত ইয়াৰ উষ্মাগতিক সাম্যতা বৰ্তি থাকে। কৃষ্ণকায় ৰ ইংৰাজী প্ৰতিশব্দ 'ব্লেক ব'ডি' পোনপ্ৰথমে ১৮৬০ চনত গুস্তাভ কাশৰ্ফে ব্যৱহাৰ কৰি এই পৰিঘটনাক ব্লেক ব'ডি ৰেডিয়েচন বুলিছিল। কোয়াণ্টাম বলবিজ্ঞানত এই পৰিঘটনাৰ এক বিশেষ গুৰুত্ব আছে। কৃষ্ণকায় ত কোনো প্ৰতিফলন নঘটে,ইয়াত কেৱল শক্তিৰ শোষণ হয়। ৭০০ কেলভিন বা তাতকৈ কম তাপমাত্ৰাৰ কৃষ্ণকায় ৰ দৃশ্যমান তৰংগদৈৰ্ঘ্যই অতি কমকৈ শক্তি বিকিৰণ কৰে,যাৰ কাৰণে ইয়াৰ ৰঙ ক'লা বা কৃষ্ণবৰ্ণৰ। তাপমাত্ৰাৰ বৃদ্ধি পালে হালধীয়া,কমলা,বগা,নীলা,নীলা-বগা আদিলৈ ৰঙৰ পৰিৱৰ্তন হয়। এটা অন্ধকাৰ কোঠাত,তাৰ উষ্ণতাত কৃষ্ণবস্তৱে অৱলোহিত বিকিৰণ কৰে,ইয়াক অৱশ্যে খালী চকুৰে দেখা নাযায়।

কৃষ্ণ-বস্তু বিকিৰণ গ্ৰহ-নক্ষত্ৰৰ পৰা নিৰ্গমন হোৱা শক্তিৰ আসন্ন মান নিৰ্ধাৰণ কৰাত সহায়ক হয়।

শ্ৰেণী:কৃষ্ণ পদাৰ্থ
শ্ৰেণী:বিকিৰণ
আলা অল-ইৰায়নী

আলা অল-ইৰায়নী (; জন্ম:- ১৯৯০) য়েমেনৰ এগৰাকী চলচ্চিত্ৰ নিৰ্মাতা, ফটোগ্ৰাফাৰ, লেখিকা আৰু নাৰীবাদী কৰ্মী।

জীৱন

ইজিপ্তত জন্মগ্ৰহণ কৰা আল-ইৰিয়ানী ছানাত ডাঙৰ-দীঘল হৈছিল। লিমককউইং বিশ্ববিদ্যালয়ৰ পৰা ডিজিটেল ফিল্ম আৰু টেলিভিছনত ডিগ্ৰী লাভ কৰাৰ পিছত ২০১২ চনত য়েমেনলৈ উভতি আহে।

২০১৩ চনৰ এপ্ৰিল মাহত আল-এৰিয়ানীয়ে ফেচবুক আৰু টুইটাৰত য়েমেন নাৰীবাদী আন্দোলন নামৰ এটা প্ৰকল্প প্ৰতিষ্ঠা কৰে আৰু পৰৱৰ্তী সময়ত মহিলাৰ অধিকাৰৰ প্ৰসাৰৰ বাবে ভাবুকিৰ সন্মুখীন হৈছে

২০১৩ চনত আল-এৰিয়ানীয়ে প্ৰথমে নাদা আল-আহদলৰ গোচৰৰ ওপৰত লিখিছিল, যিগৰাকীয়ে দহ বছৰীয়া ছোৱালীজনীয়ে ইউটিউবত এটা চুটি ভিডিঅ’ আপলোড কৰিছিল আৰু অভিযোগ কৰিছিল যে তেওঁক জোৰকৈ বিবাহ চুক্তিবদ্ধ কৰা হৈছে। তেওঁ গ্ৰাম্য আৰু চহৰৰ মনোভাৱৰ পাৰ্থক্যৰ ওপৰত গুৰুত্ব আৰোপ কৰিছিল:

চলচ্চিত্ৰকৰ্ম

আল-এৰিয়ানীয়ে ইনচাইট (২০১১) আৰু ব্ৰকেন (২০১৬) নামৰ দুখন চুটি ছবি পৰিচালনা কৰিছে।

তথ্যসূত্ৰ

শ্ৰেণী:য়েমেনৰ মহিলা সমাজকৰ্মী
শ্ৰেণী:য়েমেনৰ ব্যক্তি
পদুম ৰেচম

|
পদুম ৰেচম বা পদ্ম সূতা হৈছে সূক্ষ্ম পদুমৰ কাণ্ডৰ আঁহ ব্যৱহাৰ কৰি উৎপাদিত এক প্ৰকাৰৰ সূতা আৰু ইয়াৰে উৎপাদিত বস্ত্ৰ। এই কাপোৰৰ উৎপত্তি প্ৰথমে ম্যানমাৰ (বাৰ্মা)ত হৈছিল, আৰু বৰ্তমান ভিয়েটনামৰ সৰু সৰু কুটিৰ উদ্যোগসমূহো ইয়াৰ উৎপাদন আৰু বয়নৰ সৈতে জড়িত হৈ পৰিছে। পদুমৰ আঁহ বোৱাৰ জটিলতা আৰু শ্ৰমসাধ্য প্ৰকৃতিৰ বাবে পদুম ৰেচমক পৃথিৱীৰ অন্যতম দামী কাপোৰ বুলি গণ্য কৰা হয়।

বাৰ্মিজ পদুম ৰেচমত পডনমা ক্যা (ပဒုမ္မာကြာ) নামৰ এক নিৰ্দিষ্ট জাতৰ পদ্মৰ আঁহ ব্যৱহাৰ কৰা হয়, এই প্ৰজাতিৰ পদুম গছত আকাৰত ডাঙৰ আৰু সুগন্ধি গোলাপী ৰঙৰ ফুল ফুলে। পদুমৰ কাণ্ডৰ উৎস হৈছে শ্বান ৰাজ্যৰ ইনলে হ্ৰদ আৰু সমগ্ৰ ম্যানমাৰ তথা মাণ্ডালে অঞ্চল (চিণ্টকাইং টাউনশ্বিপৰ ছুনিয়ে হ্ৰদ)কে ধৰি; বাগো অঞ্চল (থেগন টাউনশ্বিপৰ ইনমা হ্ৰদ); মেগৱে অঞ্চল (চেলিন টাউনশ্বিপৰ ৱেথে আৰু চেলিন প্ৰাকৃতিক হ্ৰদ); সাগাইং অঞ্চল (তাজে টাউনশ্বিপৰ কাণ্ডাউংগি হ্ৰদ)।

ইতিহাস

ম্যানমাৰৰ শ্বান ৰাজ্যৰ ইনলে হ্ৰদৰ পদুমৰ পৰাই পদুম ৰেচমৰ উৎপত্তি হৈছিল। ১৯০০ চনৰ আৰম্ভণিতে কিয়াংখান গাঁৱত ছা উ নামৰ এগৰাকী জনগোষ্ঠীয় ইন্থা মহিলাই পদুম ৰেচম আৱিষ্কাৰ কৰিছিল।
২০১৭ চনত হানয়ৰ ওচৰৰ এজন শিপিনী ফান থি থুয়ানে ভিয়েটনামত এই বয়ন প্ৰথা প্ৰৱৰ্তন কৰে।

তথ্যসূত্ৰ

শ্ৰেণী:ৰেচম শিল্প
হিন্দু

হিন্দু ভাৰতীয় দাৰ্শনিক, হিন্দু ধৰ্মাৱলম্বীসকলৰ আৰু ভাৰতৰ সাস্কৃতিক এক পৰিচয় অথৱা পদ্ধতি যিবোৰ ভাৰতীয় উপমহাদেশৰ বৃহত্তম আৰু দেশীয় ধৰ্মবিশ্বাস। ভাৰতীয় সংবিধান অনুসৰি "হিন্দু" শব্দটোৱে যিকোনা ভাৰতীয় ধৰ্ম যেনে, হিন্দু ধৰ্ম, বৌদ্ধ ধৰ্ম, জৈন ধৰ্ম বা শিখ ধৰ্মাম্বলৱী লোকসকলকে সূচায়। বৰ্তমান সাধাৰণ দৃষ্টিভঙ্গীৰে ক’লে হিন্দু শব্দটোৱে হিন্দুধৰ্মৰ অনুগামীসকলক সূচায়।

বৰ্তমান এক বিলিয়ন অনুগামীতকৈয়ো বেছি সংখ্যক লোকেৰে, হিন্দু ধৰ্মাম্বলম্বী লোকসকল পৃথিৱীৰ তৃতীয় বৃহত্তম গোট। ইয়াৰে সৰহ সংখ্যক অনুগামীয়েই ভাৰতত বসবাস কৰে, সংখ্যাত প্ৰায় ৯৪ কোটি। অন্য দেশ কিছুমান যেনে, নেপাল, বাংলাদেশ, শ্ৰীলঙ্কা, মৰিছাছ, গুৱানা, ফিজি, বালি দ্বীপপুঞ্জতো যথেষ্ট সংখ্যক হিন্দু ধৰ্মাৱলম্বী লোক আছে।

লগতে চাওক

হিন্দু ধৰ্ম
হিন্দুসকলৰ উৎসৱ
হিন্দু দেৱ দেৱী
সত্য সাই বাবা

তথ্যসূত্ৰ

টোকা

First revised edition.

আৰু চাওক

ৰাক্ষস

আৰু পঢ়ক

শ্ৰেণী:হিন্দু ধৰ্ম
পাগলবাবা আশ্ৰম, বৃন্দাবন

পাগলবাবা আশ্ৰম, বৃন্দাবন (বা শ্ৰী পাগল বাবা মন্দিৰ) হ’ল উত্তৰ প্ৰদেশৰ বৃন্দাবনৰ মথুৰা–বৃন্দাবন পথৰ লিলাধাম অংশত অৱস্থিত এটা প্ৰসিদ্ধ হিন্দু আশ্ৰম বা মন্দিৰ। এই স্থানটো ভক্তসকলৰ মাজত পাগলবাবা মন্দিৰ নামেৰে জনাজাত। ই গীতা মন্দিৰ আৰু গ্লাছ টেম্পলৰ কাষত অৱস্থিত।

ইতিহাস

পাগলবাবা আশ্ৰমখন পাগলবাবা নামেৰে পৰিচিত লীলানন্দ ঠাকুৰে নিৰ্মাণ কৰিছিল।
প্ৰতিটো তলাত ভক্তি বৰ্ণনা কৰা বিভিন্ন দেৱতা আৰু ধৰ্মীয় দৃশ্যৰ মূৰ্তি থাকে। মন্দিৰৰ ভিতৰত কৰুণা, ভক্তি আৰু শান্তিৰ অনুভৱ সৃষ্টিৰ বাবে হৰি নাম সংকীৰ্তন/ভজন–কীৰ্তন চলি থাকে।

আৰু চাওক

শ্ৰীমদ্ লীলানন্দ ঠাকুৰ আশ্ৰম (সাপটগ্ৰাম)
লীলানন্দ ঠাকুৰ

তথ্যসূত্ৰ

শ্ৰেণী:হিন্দুধৰ্মৰ মঠ-মন্দিৰ
চুনীবালা হান্সদা

চুনীবালা হান্সদা ঝাৰখণ্ড পাৰ্টি (নৰেন)ৰ সৈতে জড়িত পশ্চিম বংগৰ এগৰাকী ভাৰতীয় ৰাজনীতিবিদ। তেখেত ঝাৰখণ্ড পাৰ্টি (নৰেন)ৰ সভানেত্ৰী।

জীৱনী

হান্সদাৰ স্বামী নৰেন হান্সদা পশ্চিম বংগ বিধানসভাৰ বিধায়ক আছিল আৰু তেওঁলোকৰ কন্যা বীৰবাহা হান্সদা হৈছে এগৰাকী চাঁওতালি চলচ্চিত্ৰ অভিনেত্ৰী।

২০০০ চনত হান্সদা বিনপুৰৰ পৰা পশ্চিম বংগ বিধান সভাৰ সদস্য হিচাপে নিৰ্বাচিত হৈছিল। পৰৱৰ্তী সময়ত তেওঁ ২০০৬ চনত এই একেটা সমষ্টিৰ পৰা পুনৰ নিৰ্বাচিত হৈছিল।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:পশ্চিম বংগৰ ৰাজনীতিত মহিলা
শ্ৰেণী:চাঁওতালি লোক
শ্ৰেণী:বিংশ শতিকাৰ ভাৰতীয় নাৰী
শ্ৰেণী:চাঁওতালি ব্যক্তি
বাবুশান মহান্তি

বাবুশান মহান্তি ওড়িশাৰ চলচ্চিত্ৰৰ এজন সফল আৰু জনপ্ৰিয় অভিনেতা তথা সঙ্গীতশিল্পী। তেওঁৰ আচল নাম তন্ময় মহান্তি।

প্ৰাথমিক জীবন

ওড়িয়া ছবিৰ নায়ক বাবুশান মহান্তি ১৯৮৯ চনৰ ৩০ জুলাইত ওড়িশাৰ ভুবনেশ্বৰত জন্মগ্ৰহণ কৰে আৰু তাতেই ডাঙৰ-দীঘল হয়। তেওঁ ওলিউডৰ জনপ্ৰিয় অভিনেতা উত্তম মহান্তি আৰু অভিনেত্ৰী অপৰাজিতা মহান্তিৰ একমাত্ৰ সন্তান।

তথ্য সংগ্ৰহ

শ্ৰেণী:ভাৰতীয় অভিনেতা
শ্ৰেণী:ওড়িয়া চলচ্চিত্ৰৰ অভিনেতা
আলাই দৰৱাজা

আলাই দৰৱাজা ভাৰতৰ দিল্লীৰ মেহৰৌলিৰ কুতুব কমপ্লেক্সত থকা কুৱাতুল ইছলাম মছজিদৰ দক্ষিণৰ দুৱাৰমুখ।
১৩১১ চনত চুলতান আলাউদ্দিন খিলজীৰদ্বাৰা ধ্বংসপ্ৰাপ্ত হিন্দু মন্দিৰৰ অৱশিষ্টৰ ওপৰত নিৰ্মিত আৰু ৰঙা বেলেগ বেলেগ শিলৰদ্বাৰা নিৰ্মিত এইখন বৰ্গক্ষেত্ৰৰ গম্বুজযুক্ত গেটহাউচ যাৰ প্ৰৱেশদ্বাৰ খোলা আৰু ইয়াত এটা মাত্ৰ কোঠা আছে।

ইছলামিক নিৰ্মাণ আৰু অলংকাৰ পদ্ধতি ব্যৱহাৰ কৰি নিৰ্মাণ কৰা প্ৰথম ভাৰতীয় কীৰ্তিচিহ্ন হিচাপে ভাৰত-ইছলামিক স্থাপত্যত ইয়াৰ বিশেষ তাৎপৰ্য আছে আৰু ই বিশ্ব ঐতিহ্য ক্ষেত্ৰ। ই মছজিদৰ দক্ষিণ প্ৰৱেশদ্বাৰ হিচাপে কাম কৰে। ই কুতুব কমপ্লেক্সৰ দক্ষিণ অংশত অৱস্থিত। বহু সমাধি, মছজিদ, আৰু লোহাৰ স্তম্ভকে ধৰি কুতুব মিনাৰৰ চৌপাশক কুতুব কমপ্লেক্স বুলি কোৱা হয়।

স্থাপত্য

আলাই দৰৱাজা এটা দীঘলীয়া ঘৰেৰে গঠিত যাৰ ভিতৰৰ অংশৰ জোখ ৩৪.৫ ফুট (১০.৫ মিটাৰ) আৰু বাহিৰৰ অংশৰ জোখ ৫৬.৫ ফুট (১৭.২ মিটাৰ)।

১৩১১ চনৰ এই গেটহাউচটোৱে এতিয়াও নতুন প্ৰযুক্তিৰ প্ৰতি সতৰ্ক দৃষ্টিভংগী দেখুৱাইছে, ইয়াৰ বেৰ অতি ডাঠ আৰু অগভীৰ গম্বুজ, কেৱল নিৰ্দিষ্ট দূৰত্ব বা উচ্চতাৰ পৰাহে দেখা যায়। ৰঙা বেলেগ বেলেগ শিল আৰু বগা মাৰ্বলৰ সৈতে শিলৰ শক্তিশালী বিপৰীতমুখী ৰঙে ভাৰত-ইছলামিক স্থাপত্যত পাৰস্য আৰু মধ্য এছিয়াত ব্যৱহৃত বহুৰঙী টাইলছৰ বিকল্পৰ এটা সাধাৰণ বৈশিষ্ট্য হ’বলগীয়া কথাটোৰ পৰিচয় দিয়ে। ঘূৰণীয়া গাঁঠনিসমূহ গুৰিতে সামান্য একেলগে মিলি যায়, যাৰ ফলত দেখাত ঘোঁৰাৰ নালৰ দৰে হয় আৰু ইহঁতৰ ভিতৰৰ প্ৰান্তবোৰ পদুমৰ পাহি এটাৰ দৰে আকৃতি লৈ লগ লগাৰ দৰে। ইতিমধ্যে বহু নিৰ্মাণ কাৰ্যত ব্যৱহৃত শিলৰ জালি, শিলৰ পৰ্দা ব্যৱহাৰ কৰা হৈছে।

গম্বুজটোৰ উচ্চতা ৪৭ ফুট (১৪ মিটাৰ)। দৰৱাজাৰ দেৱালত বিস্তৃত আৰবী কেলিগ্ৰাফী আছে। তোৰণবোৰ ঘোঁৰাৰ নালৰ আকৃতিৰ,

চিত্ৰ

তথ্যসূত্ৰ

শ্ৰেণী:ঐতিহাসিক কীৰ্তিচিহ্ন
গায়ত্ৰী শংকৰণ

গায়ত্ৰী শংকৰণ এগৰাকী দৃষ্টিহীন গায়িকা, যিয়ে কৰ্ণাটকৰ শাস্ত্ৰীয় সংগীত জগত এক সম্পদ। তাই কৰ্ণাটকৰ শাস্ত্ৰীয় সংগীত গায়িকা আৰু বেহালাবাদক। তেওঁ তামিলনাডু চৰকাৰৰ পৰা কালাইমামানি পুৰস্কাৰ পাইছে। সংগীতত তেওঁৰ অৱদানৰ বাবে ২০০৬ চনত ভাৰত সৰকাৰ ৰাষ্ট্ৰীয়ৰ চতুৰ্থ সৰ্বোচ্চ অসামৰিক পদক পদ্মশ্ৰী প্ৰদান কৰে গায়ত্ৰী শংকৰণক। তেওঁয়েই প্ৰথম দৃষ্টি প্ৰতিবন্ধী নাৰী, যিয়ে পদ্মশ্ৰী বঁটা লাভ কৰে।

জীৱনী

গায়ত্ৰী শংকৰণ কৰ্ণাটক শাস্ত্ৰীয় সংগীত জগতৰ এক নক্ষত্ৰৰ নাম। গীত গোৱাৰ উপৰিও তেওঁ ভাল সুন্দৰকৈ বীণা বজাব পাৰে আৰু বেহালা বজাব পাৰে। অন্ধ্ৰপ্ৰদেশৰ চামালকোটৰ পৰা আহি তামিলনাডুৰ চেন্নাইত বসবাস আৰম্ভ কৰে তেওঁৰ পৰিয়াল। কেৱল তিনি বছৰ বয়সত তাই তাইৰ মাক সুব্বুলক্ষ্মী গুৰনাথনৰ পৰা গীত গোৱাৰ প্ৰশিক্ষণ আৰম্ভ কৰে আৰু ইয়াৰ পিছত গীত শিকিছিল আল্লামাৰাজু ছোমেশ্বেৰা ৰাও-ৰ পৰা। পাক্কালা ৰমাদাসৰ পৰা বেহালা বজাব শিকিছিল তেওঁ।

তেওঁ কলাক্ষেত্ৰ ফাউণ্ডেচনত ভৰ্তি হৈছিল। তাত ৰুক্মিণী দেৱী অৰুণ্ডেলৰ পৰা সংগীত শিকিছিল তেওঁ। ইয়াৰ উপৰিও, তেওঁ লাগুন্দি জয়ৰামন, কে জে যেসুদাস, পুদ্দুক্কদু কৃষ্ণমূৰ্তিৰ নিচিনা সংগীতজ্ঞৰ অধীনত দীক্ষা লৈছিল।

১৯৮৮ চনত আকাশবাণীত যোগদানৰ মাধ্যমত তেওঁৰ কৰ্মজীৱন আৰম্ভ হয়। আকাশবাণীত তেওঁ কৰ্ণাটকৰ শাস্ত্ৰীয় সংগীত পৰিৱেশন কৰিছিল।

দৃষ্টি প্ৰতিৱন্ধী এই নাৰী পঢ়া-শুনাত থমকি থকা নাই। মাদ্ৰাজ বিশ্ববিদ্যালয়ৰ পৰা পি.এইচ.ডি ডিগ্ৰী লাভ কৰিছিল তেওঁ। তেওঁৰ শিৰোনাম আছিল 'ষ্টাইলিষ্টিক এনালাইচিচ অব কালিদাইকুৰিচি বেদান্ত ভাগাবতাৰ'।তেওঁ তেওঁৰ শিক্ষাৰ্থীসকলোৰ মাজত জনপ্ৰিয়। তেওঁ দেশ আৰু দেশৰ বাহিৰত বিভিন্ন অনুষ্ঠানত সংগীত পৰিৱেশনা কৰি থাকে।

তেওঁ সংস্কৃতি মন্ত্ৰণালয় (ভাৰত)-ৰ দক্ষিণাঞ্চল সাংস্কৃতিক কেন্দ্ৰৰ প্ৰ'গ্ৰাম কমিটিৰ এগৰাকী সদস্যা। ভাৰত চৰকাৰৰ মিনিষ্ট্ৰী অব চচিয়েল জাষ্টিচ এণ্ড এম্পাৱাৰমেণ্টৰ বঁটা প্ৰদান কমিটিৰ এগৰাকী সদস্যা।

সংগীত শাস্ত্ৰত তেওঁৰ অসামান্য অৱদানৰ বাবে তেওঁ ভূষিত হৈছে নানা বঁটাৰে। তেওঁ ২০০৬ চনত ভাৰতৰ তৎকালীন ৰাষ্ট্ৰপতি এ পি জে আব্দুল কালামৰ পৰা পদ্মশ্ৰী বঁটা লাভ কৰিছিল। ২০১১ চনত তামিলনাডু ৰাজ্য চৰকাৰ তেওঁক কালাইমামানি বঁটা প্ৰদান কৰে। তেওঁ ভাৰত চৰকাৰৰ মিনিষ্ট্ৰি অব চ'চ্যাল জাষ্টিচ এণ্ড এমপাৱাৰমেণ্ট-ৰ পৰা ৰোল মডেল নেচনাল এৱাৰ্ড লাভ কৰে। মুম্বাইৰ সুৰ চিঙ্গাৰ ছামছাথৰ পৰা লাভ কৰিছিল সুৰমনি বঁটা। ইয়াৰ উপৰিও তেওঁ ইচাই চুডাৰ বঁটা, পল্লৱী চিঙ্গাৰ বঁটা, শ্ৰেষ্ঠ শিক্ষক বঁটা, গানা কুইল বঁটা, ৰোটাৰি প্ৰফেচনাল এক্সেলেঞ্চ এৱাৰ্ড, ইণ্ডিয়ান ফাইন আৰ্টচ চ'চাইটি এৱাৰ্ড, ৱাৰ্ল্ড তেলুগু ফেডাৰেচন এৱাৰ্ড, এচেন্দাচ এক্সেলেঞ্চ এৱাৰ্ড, কালাইমামানি বঁটা আৰু স্বৰ্ণ তৰঙ্গিণী বঁটা লাভ কৰে।

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:ভাৰতীয় কণ্ঠশিল্পী
শ্ৰেণী:পদ্মশ্ৰী বঁটা বিজয়ী
কিকুক' চুমুৰা

কিকুক' চুমুৰা (津村 記久子, ) অ’ছাকাৰ এগৰাকী জাপানী লেখক। তেওঁ তেওঁৰ সাহিত্য কৰ্মৰ বাবে আকুটাগৱা প্ৰাইজ, দ্য নমা লিটাৰেৰী নিউ ফেচ প্ৰাইজ, দ্য ডাযাই অ’ছামু প্ৰাইজ, দ্য কাৱাবটা য়েচুনেৰি প্ৰাইজ আৰু অ’ডা চাকুন’চুকে প্ৰাইজকে ধৰি বহুসংখ্যক জাপানী সাহিত্য বঁটা লাভ কৰিছে।

প্ৰাথমিক জীৱন আৰু শিক্ষা

১৯৭৮ চনত জাপানৰ অ’ছাকাত চুমুৰাই জন্মগ্ৰহণ কৰিছিল। স্কুললৈ অহা-যোৱা কৰাৰ সময়ত তেওঁ কল্পবিজ্ঞান উপন্যাস পঢ়ে, বিশেষকৈ উইলিয়াম গিবছন, ফিলিপ কে ডিক আৰু কাৰ্ট ভনেগুটৰ উপন্যাসৰ তেওঁ নিয়মীয়া পঢ়ুৱৈ আছিল। বিশ্ববিদ্যালয়ৰ তৃতীয় বৰ্ষৰ ছাত্ৰী হৈ থকাৰ সময়তে তেওঁ নিজাকৈ এখন উপন্যাস লিখিবলৈ আৰম্ভ কৰে। এই উপন্যাসখনৰ নাম আছিল মেনইটাৰ। মেনইটাৰে ২১ সংখ্যক দাজাই অ’ছামু বঁটা লাভ কৰে আৰু পিছলৈ কিমি ৱা ইয়েন নি চইছুৰা য়ৰি ৱাকাই নামেৰে ইয়াক কিতাপ আকাৰে প্ৰকাশ কৰা হয়।

কৰ্মজীৱন

কলেজৰ বাহিৰত প্ৰথম চাকৰিটোত চুমুৰাই কৰ্মক্ষেত্ৰত হাৰাশাস্তিৰ সন্মুখীন হৈছিল আৰু দহ মাহৰ পিছত চাকৰি এৰিছিল আৰু পুনৰ প্ৰশিক্ষণ লৈ আন এটা পদ বিচাৰিছিল, যিটো অভিজ্ঞতাই তেওঁক যুৱ শ্ৰমিকৰ বিষয়ে গল্প লিখিবলৈ অনুপ্ৰাণিত কৰিছিল। ২০০৮ চনত চুমুৰাই তেওঁৰ গ্ৰন্থ ‘Myūjikku buresu yū!!’ (মিউজিক ব্লেছ ইউ!!)ৰ বাবে নমা সাহিত্য বঁটা লাভ কৰে এজনী ছোৱালীয়ে তাইৰ অবৈতনিক কামটোত সন্মুখীন হোৱা অস্বস্তিকৰ অভিজ্ঞতাৰ কথা উপন্যাসখনত বৰ্ণিত হৈছে। জাপানী সাহিত্যৰ পণ্ডিত কেণ্ডেল হাইট্জমেনে দ্য লাইম পথ’চ ব’টক এক বিজয় বুলি বৰ্ণনা কৰিছে যিয়ে প্ৰতিযোগিতামূলক আগ্ৰহ আৰু ইচ্ছাৰে চৰিত্ৰৰ সৰু দল এটাক অতি সূক্ষ্মতাৰে দূৰ্দান্ত ৰূপত চিত্ৰিত কৰিছে। ২০১১ চনত প্ৰকাশিত চুমুৰাৰ গ্ৰন্থ ‘Wākazu daijesuto’ (ৱৰ্কাৰ্চ্‌ ডাইজেষ্ট)য়ে ২৮ সংখ্যক অ’ডা চাকুন’চুকে বঁটা লাভ কৰে আৰু ২০১৩ চনত তেওঁৰ চুটিগল্প ‘Kyūsuitō to kame’ (দ্য ৱাটাৰ টাৱাৰ এণ্ড দ্য টাৰ্টল)-এ ৩৯ সংখ্যক কাৱাবাটা য়েচুনেৰি বঁটা পায়।

স্বীকৃতি

‘মেনইটাৰ’ৰ বাবে, ২০০৫ চনৰ ২১ সংখ্যক দাজাই অ’ছামু বঁটা।
‘মিউজিক ব্লেছ ইউ!!’ৰ বাবে, ২০০৮ চনৰ ৩০ সংখ্যক নমা লিটাৰেৰী প্ৰাইজ
২০০৮ চনৰ ২৬ সংখ্যক ছাকুয়া কনোহানা বঁটা।
‘দ্য লাইম পথ’চ ব’ট’ৰ বাবে, ২০০৯ চনৰ ১৪০ সংখ্যক আকুটাগাৱা বঁটা।
‘ৱৰ্কাৰ্চ্‌ ডাইজেষ্ট’ৰ বাবে, ২০১১ চনৰ ২৮ সংখ্যক অ’ডা চাকুন’চুকে বঁটা।
‘দ্য ৱাটাৰ টাৱাৰ এণ্ড দ্য টাৰ্টল’ৰ বাবে, ২০১৩ চনৰ ৩৯ সংখ্যক কাৱাবাটা য়েচুনেৰি বঁটা ।
‘ডেয়াৰচ্‌ ন’ চাচ থিং এজ এন ইজি জব’ ৰ বাবে, ২০১৬ চনৰ নতুন শিল্পীৰ মেক্সট বঁটা।
‘আ ৱেনডাৰিং ঘ’ষ্ট ইন ব্ৰাজিল’ৰ বাবে, ২০১৭ চনৰ ২৭ সংখ্যক মুৰাছাকি ছিকিবু সাহিত্য বঁটা।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:সাহিত্যিক
শ্ৰেণী:জাপানৰ ব্যক্তি
এনৰিকো ফাৰ্মি

'এনৰিকো ফাৰ্মি (২৯ চেপ্তেম্বৰ ১৯০১-২৮ নৱেম্বৰ ১৯৫৪) আছিল এজন ইতালীয়-আমেৰিকান তাত্ত্বিক আৰু প্ৰায়োগিক পদাৰ্থবিজ্ঞানী। তেওঁ নিউক্লিয়াৰ পদাৰ্থবিজ্ঞানৰ বিকাশত গুৰুত্বপূৰ্ণ অৱদান আগবঢ়াইছিল আৰু ১৯৩৮ চনত পদাৰ্থবিজ্ঞানত নোবেল বঁটা লাভ কৰিছিল।

উদ্ধৃতি

জ্ঞানৰ অগ্ৰগতি ৰোধ কৰিবলৈ চেষ্টা কৰাটো নিৰৰ্থক।
Source: Laura Fermi, Atoms in the Family (University of Chicago Press, 1954), p. 157. ISBN 978-0226241130

যদি মই এই সকলো কণাৰ নাম মনত ৰাখিব পাৰিলোঁহেঁতেন, তেন্তে মই এজন উদ্ভিদবিজ্ঞানী হ’লোঁহেঁতেন।
Source: Emilio Segrè, Enrico Fermi, Physicist (University of Chicago Press, 1970), p. 54. ISBN 978-0226744730
স্পষ্ট দৃষ্টিক কেতিয়াও কম দূৰত্বৰ সৈতে ভুল কৰিব নালাগে।
Source: Emilio Segrè, Enrico Fermi, Physicist (University of Chicago Press, 1970), p. 112.

ইয়ালৈ অহাৰ আগতে মই এই বিষয়টো লৈ বিভ্ৰান্ত আছিলোঁ। আপোনাৰ বক্তৃতা শুনাৰ পিছতো মই এতিয়াও বিভ্ৰান্ত—কিন্তু এতিয়া সেই বিভ্ৰান্তি এটা অধিক উচ্চ স্তৰত আছে।
Source: Emilio Segrè, Enrico Fermi, Physicist (University of Chicago Press, 1970)

উৎস

Laura Fermi, Atoms in the Family. University of Chicago Press, 1954. ISBN 978-0226241130
Emilio Segrè, Enrico Fermi, Physicist. University of Chicago Press, 1970. ISBN 978-0226744730

বাহ্যিক সংযোগ

Category:পদাৰ্থবিজ্ঞানী
গে গে

গে গে এগৰাকী বাৰ্মীজ গায়িকা। তেওঁৰ প্ৰথম এলবাম "নিন থাৰ শি ইয়িন" ২০১৫ চনত মুক্তি লাভ কৰিছিল। ২০১৭ চনত তেওঁৰ দ্বিতীয় এলবাম ইনখোন লোট ম্হা হোটেয়ালাৰ মুক্তি লাভ কৰে।

ডিছক'গ্ৰাফি

একক এলবাম

নিন থাৰ শি ইয়িন (နင်သာရှိရင်) (২০১৫)
ইনখোন লোট ম্হা হোটেয়ালাৰ (ရင်ခုန်လို့မှဟုတ်ရဲ့လား) (২০১৭)
ফ্ৰেইণ্ড (২০১৯)

যুগল এলবাম

নাৰ মাল কিয়ে (နာမည်ကြီး) (২০১৯)

তথ্যসূত্ৰ

শ্ৰেণী:ম্যানমাৰৰ ব্যক্তি
শ্ৰেণী:জীৱিত ব্যক্তি
শ্ৰেণী:এলজিবিটি সম্প্ৰদায়ৰ ব্যক্তি
শ্ৰেণী:গায়িকা
শ্ৰেণী:অভিনয় শিল্পী
শ্ৰেণী:অভিনেত্ৰী
ভাদমহীয়া নাম

ভাদমহীয়া নাম অসমৰ সত্ৰ বা গাঁও-চহৰ-নগৰত থকা নামঘৰসমূহত অসমীয়া ভাদমাহটোত যতি নপৰাকৈ গোৱা নাম-কীৰ্তন৷ অসমীয়া কেলেণ্ডাৰৰ পঞ্চম মাহটো ভাদ মাহ৷ বছৰৰ আন মাহবোৰৰ তুলনাত ভাদ মাহটো নামঘৰবোৰ হৰিনামৰ ধ্বনিৰে মুখৰিত হৈ থাকে৷ এই মাহটো অসমীয়া মানুহে বৰ পৱিত্ৰ মাহ বুলি গণ্য কৰে৷ এই মাহটোতে ভগৱান শ্ৰীকৃষ্ণৰ জন্মাষ্টমী তিথি, দুজনা গুৰু শংকৰদেৱ-মাধবদেৱৰ মৃত্যু তিথিৰ উপৰি গণেশ চতুৰ্দশী, শ্ৰীশ্ৰী বিশ্বকৰ্মা পূজা আনকি ঈদ-উজ্-জোহাও অনুষ্ঠিত হয়৷ সেয়ে অসমৰ প্ৰায়বোৰ মানুহে ভাদমাহটোক পৱিত্ৰ মাহ জ্ঞান কৰি ধৰ্মীয় ক্ৰিয়া-কাণ্ড, নাম-কীৰ্তন পাতে৷ নামঘৰ হৈছে অসমীয়া জনজীৱনৰ ঐক্য-সংহতিৰ মিলন ভূমি৷ এই নামঘৰবোৰতে ভাদ মাহৰ এক তাৰিখৰ পৰা গোটেই মাহটো অসমীয়া ৰাইজে ধনী-দুখীয়া, জাত-পাতৰ ভেদাভেদ পাহৰি নাম-কীৰ্তন কৰি ধৰ্ম-চৰ্চা কৰাৰ লগতে হৰি-ভক্তিৰ মাহাত্ম্য প্ৰচাৰ কৰে৷

ভাদমহীয়া নামত প্ৰায়ে দুপৰীয়া সময়ৰ পৰা ৰাতিলৈ নাম-কীৰ্তন, ধৰ্মালোচনা পৰ্ব আদি হয়৷ কোনো কোনো ঠাইত পুৰুষ আৰু মহিলা বেলেগে বেলেগে বহি নাম লয় আৰু কোনো কোনো ঠাইত একেলগে বহি নাম লয়৷ প্ৰথমতে পুথি পাঠ কৰা হয়৷ তাৰপিছত নাম “ডকা’’ হয়৷ পাঠক বা পাঠকনীয়ে নাম ডাকিলেই ৰাইজ গোটখাই নামত বহে আৰু কীৰ্তন কৰে৷ তাল-খোল-নাগাৰা আৰু খুতিতাল বজাই হাতচাপৰি সংগত কৰি তিনি-চাৰিটামান নাম গোৱাৰ পিছত নামৰ সামৰণি পৰে৷ তাৰপিছত সকলো ৰাইজে থাপনাৰ ফালে হাতযুৰি আঁঠু-কাঢ়ি সেৱা লয় আৰু পাঠক বা বুঢ়াভকতে আশীৰ্বাদ দিয়ে৷ নামত পুৰুষ-মহিলা উভয়েই জাতীয় সাজ- মেখেলা চাদৰ আৰু ধুতী-পাঞ্জাবী পিন্ধি, ডিঙিত গামোচা লয় আৰু পাঠক-পাঠকনীয়ে চেলেং আৰু আগুৰান পৰিধান কৰে৷

ভাদমাহত গাঁৱৰ প্ৰতিঘৰ মানুহ বা চহৰৰ হ’লে নামঘৰৰ প্ৰতিঘৰ ভকতে একোখনকৈ শৰাই দিয়ে৷ যাৰ ভাগত শৰাই দিবলগীয়া থাকে, সাধাৰণতে তেওঁলোকেই সেইদিনটোৰ মাহ-প্ৰসাদ, চাকি-বন্তি, আদি সমস্ত খৰচ বহন কৰে৷ অকলে খৰচ বহন কৰিবলৈ সামৰ্থ্য নথকা লোকে দুই-তিনিঘৰ বা ততোধিক পৰিয়াল মিলি শৰাই দিয়া দেখা যায়৷ নামঘৰবোৰত ভাদমহীয়া নামৰ প্ৰসাদ প্ৰস্তুত কৰাৰ পৰা বিতৰণ কৰালৈ নিৰ্দিষ্ট কৰি দায়িত্ব দিয়া থাকে৷ জন্মাষ্টমী আৰু গুৰু দুজনাৰ তিথিত কোনো কোনো ঠাইৰ নামঘৰত “মিঠৈ’’ নামৰ এবিধ লাড়ু দিয়া হয়৷ ইয়াৰ বাবে কোনো এঘৰত সমূহীয়াকৈ পিঠাগুড়ি খুন্দা হয় আৰু পগাই লোৱা গুড় আৰু ঘিউ দি নামঘৰৰ থাপনাৰ সম্মুখতে মিঠৈ তৈয়াৰ কৰা হয়৷ জন্মাষ্টমীৰ দিনা দোভাগ ৰাতিলৈ নাম-কীৰ্তন হয়৷

এমাহজোৰা নাম-কীৰ্তনৰ পিছত নাম সামৰণি পতা হয়৷ ভাদ মাহৰ শেষ দিনা শ্ৰীশ্ৰী বিশ্বকৰ্মাৰ পূজা পৰে বাবে বহুতে “নাম সামৰণি’’ অনুষ্ঠান সকলোৰে সুবিধামতে আন এটা দিন কৰে৷ সেই দিনটোত ঠায়ে ঠায়ে নিৰামিষ ভোজৰো আয়োজন কৰা হয়৷

তথ্য সূত্ৰ

শ্ৰেণী:অসমৰ সংস্কৃতি